मातुः नर्मदायाः पावनपुलिने स्थले संवत् 1940 (ई.स.1884)तः श्रीनर्मदासंस्कृतवेदपाठशाला भारतीयताया, संस्काराणां संस्कृतस्य संस्कृतेश्च प्रचारप्रसारं करोति । अत्र छात्राः गुरुकुलपरंपरया वेदव्याकरणसाहित्यज्योतिषकर्मकाण्डादीनां विषयाणामध्ययनं कुर्वन्ति । छात्रान् वयं "ऋषिकुमार" इति नाम्ना संबोधयामः । तेभ्यः निवासस्य, भोजनस्य, शिक्षणस्य च व्यवस्था संस्थया निःशुल्कं प्रदीयते । पावनेऽस्मिन् कर्मणि भवन्तोऽपि दानार्घ्यं कुर्वन्तु तेन भवतां लक्ष्मीशुद्धिः भविष्यति ।
